དེ་ཡང་ད་ལྟའི་དུས་སུ་བོད་ཀྱི་ལོ་ཙཱ་བ་ཚན་ལྡན་ཞིག་བྱེད་པའ་ཐོག་མར་ཡིག་སྒྱུར་གྱི་དགོས་པ་ཅི་ཡིན་སྐོར་ལ་ངོས་འཛིན་གསལ་པོ་ཞིག་ཡོད་དགོས་པ་དང་།དེ་ཤེས་པ་བྱ་བར་ཕྱི་ནང་སྣོད་བཅུད་དམ།རང་གཞན་གནས་བབས་སམ།དུས་བབས་ལ་ངོས་འཛིན་གསལ་པོ་ཡོད་དགོས་པ་མ་ཟད།རང་མི་རིགས་ཀྱི་རྒྱུས་ལོན་པ་དང་མི་རིགས་གཞན་དག་གི་རྒྱུས་ལོན་པ་བྱ་རྒྱུ་ཤིན་ཏུ་ནས་གལ་ཆེའོ།དེ་ལ་རྒྱ་ཡི་ལའོ་ཙེའི་གཏམ་ལ་སྦྱར་ནས་སྨྲས་ན་འདི་ལྟ་སྟེ།གཞན་རྒྱུས་ལོན་ན་ཤེས་རབ་འཕེལ།།རང་རྒྱུས་ལོན་ན་མུན་པ་གསལ།།ཞེས་དང་།ཡང་རྒྱའི་སུན་ཙིའི་དམག་ཇུས་ནང་།རང་གཞན་གཉིས་ཀའི་རྒྱུས་ལོན་ན།།ལན་བརྒྱར་འཐབ་ཀྱང་ཕམ་མི་འགྱུར།།ཞེས་པ་ལྟར་རོ།།